MOKYKLŲ LYDERYSTĖS INICIATYVŲ RENGINYS BIRŠTONO LOPŠELYJE-DARŽELYJE „VYTURĖLIS“

Ankstyvasis ugdymas – tvarios  motyvacijos ir gyvenimiškų vertybių  kūrimas
           Gegužės 8 d. Birštono švietimo bendruomenės atstovai susirinko į  lopšelį-darželį „Vyturėlis“ aptarti projekto „Lyderių laikas 3“ veiklų Birštono savivaldybėje bei  padiskutuoti tema „Ankstyvasis ugdymas – tvarios  motyvacijos ir gyvenimiškų vertybių  kūrimas“.
Svarbiausi renginio uždaviniai – pristatyti LL3 kūrybinės komandos  suformuluotą  pokyčio projekto Birštono savivaldybėje idėją,  įtraukti švietimo bendruomenę į diskusijas dėl savivaldybės pokyčio projekto bei  aptarti  ankstyvojo ugdymo  kaip tvarios motyvacijos ir gyvenimiškų vertybių kūrimo svarbą ir galimybes. 
Renginio metu projekto veiklas pristatė konsultantė  Rasa Zubrickienė ir kūrybinės komandos vadovas Alvydas Urbanavičius. Dalyviai pateikė savo įžvalgas ir siūlymus kūrybinei  komandai dėl pokyčio projekto  savivaldybėje.

Susirinkusieji, kartu su „Lyderių laiko“ alumne, LL2 magistre Jurgita Vaitiekūniene aptarė ir diskutavo, kaip svarbu didesnį dėmesį skirti ugdymo procesui, suteikti vaikams pasirinkimo laisvę, nuolat reflektuoti, numatyti ugdymo perspektyvą atsižvelgiant į vaiko / mokinio sugebėjimus. Kad į vaiką orientuotas ugdymas yra įgyvendinamas per sąmoningą, kryptingą, nuoseklų auklėtojo / mokytojo ir vaiko bendradarbiavimą, vaiko socialinį  emocinį ugdymą. Susipažinta su eksperimentiniais darbo metodais, orientuotais į individualų vaiko gebėjimų ugdymą. Dirbdami grupėse dalyviai diskutavo, kūrė plakatus kaip šiandien ugdomas vaikas.
Renginyje dalyvavo „Lyderių laikas 3“ savivaldybių grupės kuratorė Skaidrutė Kriukienė , Birštono savivaldybės Švietimo, kultūros ir sporto skyriaus vedėja, kūrybinės komandos narė Angelė Žiūraitienė.  

Birštono lopšelio-darželio ,,Vyturėlis‘‘ direktorė , LL3 kūrybinės komandos narė

LL3 Birštono sav. Kūrybinės komandos vadovas Alvydas Urbanavičius

